46. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.2/40069 της 17/30 Απρ.  1976 (ΦΕΚ Β΄ 589) Περί μεταφοράς μαθημάτων φοιτητών των Ανωτάτων Εκπαιδευτικών Ιδρυμάτων. Έχοντες υπ’ όψει: α)Τας διατάξεις της παρ. 5 της υπ’ αριθ. 107/1962 Π.Υ.Σ., κυρωθείσης δια του άρθρ. 1 του Ν.Δ. 4263/1962. β)Προτάσεις Συγκλήτων Ανωτάτων Εκπαιδευτικών Ιδρυμάτων. γ)Την ομόφωνον απόφασιν της Συνόδου των Πρυτάνεων της 5.4.76, καθ’ ην αύτη αντιτίθεται μεν εις την μεταφοράν όλων των μαθημάτων εις το επόμενον έτος σπουδών, διότι τούτο αποβαίνει σαφώς κατά της εκπαιδεύσεως γενικώς των φοιτητών, πλην όμως επαφίεται εις τον Υπουργόν Εθνικής Παιδείας και Θρησκευμάτων να ρυθμίση το θέμα τούτο ειδικώς δια το τρέχον και μόνον ακαδημαϊκόν έτος, λόγω των υφισταμένων ειδικών συνθηκών εις τα Ανώτατα Εκπαιδευτικά Ιδρύματα, και δ)(Δεν υπάρχει εις το επίσημον κείμενον). ε)Εκτιμώντες την υφισταμένην σήμερον κατάστασιν εις τα Ανώτατα Εκπαιδευτικά Ιδρύματα, αποφασίζομεν: 1.Φοιτηταί απάντων των Ανωτάτων Εκπαιδευτικών Ιδρυμάτων εγγραφέντες το πρώτον κατά το ακαδημαϊκόν έτος 1974-75, μεταγραφέντες εξ ετέρων σχολών το πρώτον κατά το ακαδημαϊκόν έτος 1974-75 και οι ανανεώσαντες την εγγραφήν των κατά το ανωτέρω ακαδημαϊκόν έτος, οίτινες εδήλωσαν συμμετοχήν ή συμμετέσχον των τμηματικών εξετάσεων του ακαδημαϊκού έτους 1974-75, δύνανται να ανανεώσουν την εγγραφήν των δια το επόμενον έτος σπουδών κατά το ακαδημαϊκόν έτος   1975-76    μεταφέροντες   εις   το   έτος τούτο μέχρι των 2/3 των οριζομένων μαθημάτων εκ του προηγουμένου έτους σπουδών. (Μετά την σελ. 82,11) Σελ. 82,13 Τεύχος 618-Σελ. 15 2.Δια τον υπολογισμόν των μαθημάτων εκάστου έτους θα προστίθενται εις τα μαθήματα του έτους και τα τυχόν μεταφερθέντα προηγουμένων ετών, προκειμένου να εξαχθή η μεταφορά των 2/3. 3.Το προκύπτον κλάσμα λογίζεται υπέρ του φοιτητού. 4.Δεν δικαιούνται ανανεώσεις εγγραφής εις το επόμενον έτος σπουδών, δια το ακαδημαϊκόν έτος 1975-76 οι οφείλοντες περισσότερα των 2/3 των μαθημάτων του προηγουμένου έτους, ως ταύτα υπολογίζονται κατά τας προηγουμένας παραγράφους. Η παρούσα δημοσιευθήτω δια της Εφημερίδος της Κυβερνήσεως, ισχύει εξαιρετικώς και μόνον δια το ακαδημαϊκόν έτος 1975-76. Δια της υπ’ αριθ. Φ. 141.2/47912 της 15/27 Μαΐου 1976 (ΦΕΚ Β΄ 706) ομοίας, ωρίσθη ότι η ανωτέρω απόφασις δεν έχει ισχύν προκειμένου δια τους φοιτητάς του Ε.Μ. Πολυτεχνείου. 